[{"text_idx": "#000002", "text": "Croeso i Eglwys Sant Engan, sydd yn mynd a\u0302 chi\u2019n o\u0302l i\u2019r oesoedd canol y funud y byddwch yn camu drwy\u2019r drws a gweld y groglen a\u2019r lluniau ar nenfwd y gafell."}, {"text_idx": "#000003", "text": "Mae perthynas agos wedi bod erioed rhwng eglwysi Llangian a Llanengan ac, ar foreau Sul, mae yna wasanaeth bob yn ail rhwng y ddwy eglwys. Gosodir hysbysebion y tu allan i\u2019r ddwy eglwys i ddangos lle bydd gwasanaeth y Sul canlynol ac mae croeso i chi ffonio neu ebostio i ofyn am wybodaeth. Mae\u2019r gwasanaethau yn Saesneg fel arfer ac hefyd yn rhai Ewcharistig. Mae coffi ar gael yn y ddwy eglwys ar o\u0302l y gwasanaeth."}, {"text_idx": "#000004", "text": "Mae eglwys Llanengan heb os yn un o\u2019r mwyaf hynod yn Lly\u0302n ac mae Enlli i\u2019w gweld yn glir oddi yno. Mae\u2019r rhan fwyaf o\u2019r eglwys bresennol yn dyddio\u2019n o\u0302l i\u2019r 15fed ganrif a chafodd y tw\u0302r ei adeiladu ym 1534. Roedd ganddi gysylltiadau pwysig gyda Eglwys yr Abaty ar Enlli ers yr cyfnod pan roddodd Engan, ein nawddsant, Enlli yn anrheg i Cadfan, a sefydlodd y dreflan Gristnogol Geltaidd gyntaf ar yr ynys yn y chweched ganrif. Ym 1537, dinistriwyd y fynachlog Awgwstinaidd ar Enlli, ac efallai fod yna gysylltiad rhwng hynny ag ail adeiladu\u2019r eglwys hon. Mae\u2019n ddigon posibl mai o Enlli y daeth y clychau sydd yn tw\u0302r a hefyd y ddwy sgri\u0302n ganoloesol a\u2019r blwch arian mawr, addurnedig, ger y drws deheuol. Mae yna ddwy ffynnon sanctaidd hynafol ym mhen draw\u2019r fynwent, y tu hwnt i\u2019r wal derfyn orllewinol, sy\u2019n cael eu cysylltu\u2019n draddodiadol a\u0302 iachau yn y canol oesoedd. Mae Llangian yn dal, fel yn y canoloesoedd, yn boblogaidd gyda phererinion hyd heddiw."}, {"text_idx": "#000005", "text": "Rydyn ni\u2019n edrych ymlaen at eich croesawu i\u2019n heglwys."}, {"text_idx": "#000006", "text": "\"Mae\u2019r olygfa odidog o\u2019r eglwys dros y dolydd, ac i lawr i\u2019r mo\u0302r ac ar draws y dw\u0302r i Ynys Enlli, canolfan bwysig pererindodau ar hyd yr oesau a\u2019r rheswm dros adeiladu Eglwys Sant Engan yn y 16eg Ganrif. Hyd heddiw mae\u2019n ysbrydoli\u2019n cynulleidfa fel \u2018cefndir\u2019 i\u2019n bywydau pob dydd.\"\nPeter Hill, Trysorydd Sant Engan"}, {"text_idx": "#000007", "text": "\"Mae\u2019r olygfa odidog o\u2019r eglwys dros y dolydd, ac i lawr i\u2019r mo\u0302r ac ar draws y dw\u0302r i Ynys Enlli, canolfan bwysig pererindodau ar hyd yr oesau a\u2019r rheswm dros adeiladu Eglwys Sant Engan yn y 16eg Ganrif. Hyd heddiw mae\u2019n ysbrydoli\u2019n cynulleidfa fel \u2018cefndir\u2019 i\u2019n bywydau pob dydd.\""}]